Naslov: “ Viharjenje možganov” (Brainstroming)

Koda Vaje: SLINTEGRA023

|  |  |  |
| --- | --- | --- |
| Moduli: | Velikost skupine: | Trajanje: |
| 6. Strategije reševanja problemov | Majhna skupina  Velika skupina | 45 min |

**Namen:**

* Seznaniti se z tehniko “brainstroming/viharjenje možganov”, kot učinkovitim načinom prihajanja do različnih rešitev za določen problem
* Razvijati socialne veščine, katere zadevajo reševanje problemov

**Opis:**

Vprašajte udeležence skupine: “Kaj je brainstorming/viharjenje možganov?”

Recite jim: Pri iskanju rešitev za določen problem pogosto obstaja več rešitev kakor ena sama. Iskanje in razmišljanje različnih rešitev za določen problem ni enostavno, tehnika brainstorminga/viharjenja možganov pa je lahko v tem procesu zelo koristna. Tehnika “brainstorming/viharjenje možganov” pomeni, da oseba izrazi vsako svojo misel in ni obremenjena kaj bodo druge osebe rekle ali menile o tem. Kot tehnika je lahko zelo učinkovita znotraj skupinske dinamike, saj omogoča, da udeleženci skupine raziskujejo in iščejo primerne ter različne rešitve na nastali problem. “Brainstorming/viharjenje možganov” tehnika je lahko zabavna in hitra metoda, katera zajame okoli 5 minut in predvsem služi kot pomoč ljudem, da razmišljajo izven svojih običajnih vzorcev in s tem vidijo na stvari okoli sebe na nove načine.

Pri tehniki “brainstorming/viharjenje možganov” ne obstajajo meje glede idej, saj je na začetku vsaka ideja dobra. Na začetku vaje naj udeleženci poskušajo razmisliti o različnih idejah, med tem pa je vsako kritiziranje in obsojanje prepovedano. Ideje so lahko nenavadne ali celo nimajo smisla, vendar ni nobena ideja čudna. Ideja, katera morebiti na začetku razvijanja možnih rešitev deluje nenavadna, je lahko povod, da se katera oseba domisli nove ideje. In tako je lahko nenavadna ideja prav tista, ki je najbolj primerna rešitev problema.

Določite konkreten primer problema in skupina udeležencev naj uporabi tehniko »brainstorming/viharjenje možganov«. S tem, ko udeleženci nizajo lastne ideje, jih zapišite na tablo ali velik list papirja. Če čas dopušča, ocenjujte in odstranjujte ideje, dokler ne pridete do skupne rešitve s katero se vsi udeleženci skupine strinjajo.

**Pripomočki/material:**

Tabla ali velik list papirja, svinčnik.

**Metode:**

Izkustveno učenje, miselno vzporejanje/preslikavanje (**mind-mapping)**

Učinkovit način aktiviranja udeležence je postavitev konkretnega primera, s katerim se morajo udeleženci soočiti. Za čim boljšo učinkovitost, naj bo problem pomemben in resničen. Če gre za skupino udeležencev, kateri so med seboj sodelavci, je dobro, da se postavi in prestavi problem, kateri je trenutno najbolj pereč.

**Nasvet za trenerje:**

Trenerji lahko pri tej vaji uporabijo domišljijo in kreativnost udeležencev ter jim dovolijo, da se resnično izrazijo. Pomembno je, da trenerji na začetku vaje vzpostavijo varen prostor in prijetno atmosfero med udeleženci, saj se bodo udeleženci tako lahko izražali spontano in pristno. Ob tem pa bodo prepoznali in spoznavali kaj dejansko tehnika “brainstorming/viharjenje možganov” pomeni in kako deluje.

**Vir/literatura:**

Spremenjeno in prilagojeno iz “101 Ways To Teach Children Social Skills: A Ready-To-Use, Reproducible Activity Book” E. Shapiro, Lawrence 2004